La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 7 de febrer que són les que van del número 21/2018 al 28/2018.
Es dona compte així mateix, de l'estat de les execucions de les resolucions de la Comissió i de la interposició d'un recurs contenciós administratiu respecte la Resolució 351/2017 de 20 de novembre, per la qual es resol la Reclamació 278/2017.
El recurs contenciós és interposat per l'empresa Serveis Generals de Mobilitat i Transport, SL i sol·licita l'adopció de mesures cautelars (recurs contenciós administratiu número 42/2018).
Es treballarà la setmana vinent per finalitzar un document que reculli el posicionament de la Comissió d'oposició a l'adopció de les mesures cautelars de suspensió de l'efectivitat de la Resolució 351/2017, de 20 de novembre.
Proposta d'acord en relació amb el requeriment formulat per l'Alcalde de Lleida l'1 de febrer de 2018, respecte l'Acord de la GAIP de 4 de gener de 2018, que demana la incoació del procediment sancionador referent a l'incompliment d'execució de la Resolució 112/2017, de 20 d'abril, corresponent a les Reclamacions 57/2017 i 58/2017
El senyor Josep Mir, ponent de la Proposta d'acord de resposta al requeriment de l'Alcalde de Lleida formulat respecte l'acord de la Comissió pel qual es va demanar la incoació d'un procediment sancionador per incompliment de l'execució de la Resolució 112/2017, de 20 d'abril, exposa el contingut de l'acord i la fonamentació de la resposta al requeriment formulat en el qual la Comissió es referma en el seu posicionament atès que es considera acreditada la inexecució de la resolució de referència.
La senyora Elisabet Samarra formula una esmena al text de l'Acord que s'introduirà pel ponent en el text definitiu de l'acord que serà notificat a les parts i publicat al web de la Comissió.
Proposta de resolució de finalització de la Reclamació 478/2017 per pèrdua d'objecte
El senyor Josep Mir, ponent de la Proposta de resolució relativa a la Reclamació 478/2017 plantejada contra el Departament d'Ensenyament en relació amb documentació de l'Institut Món Perdut de Terrassa, exposa el contingut més destacat de l'objecte de la reclamació i de la tramitació de l'expedient.
La Reclamació finalitza per pèrdua sobrevinguda de l'objecte de la reclamació, atès que durant la tramitació del procediment, l'administració reclamada ha acreditat la tramesa de la documentació reclamada a la part reclamant.
Proposta de resolució d'estimació de la Reclamació 480/2017
La senyora Elisabet Samarra, ponent de la Proposta de resolució relativa a la Reclamació 480/2017 plantejada pel Comitè d'Empresa a l'INCASÒL pel lliurament parcial de la documentació sol·licitada, exposa els elements més destacats de la tramitació i la fonamentació per estimar la reclamació.
Proposta de resolució de finalització de la Reclamació 494/2017 per pèrdua d'objecte
El senyor Josep Mir, ponent de la Proposta de resolució relativa a la Reclamació 494/2017 plantejada contra el Departament de Vicepresidència i d'Economia i Finances exposa els elements més destacats de la tramitació d'aquest procediment que finalitza per pèrdua sobrevinguda de l'objecte de la reclamació atès que durant el procediment de reclamació davant la GAIP s'ha ofert a la part reclamant la informació sol·licitada.
Proposta de resolució de finalització de la Reclamació 8/2018 per pèrdua d'objecte
El senyor Josep Mir, ponent de la Proposta de resolució relativa a la Reclamació 8/2018, plantejada contra l'Ajuntament del Masnou i que té per objecte una sonometria efectuada per la Diputació de Barcelona arran d'un expedient administratiu de l'Ajuntament.
Proposta de resolució d'estimació parcial de la Reclamació 13/2018
El senyor Josep Mir, ponent de la Proposta de resolució relativa a la Reclamació 13/2018 plantejada contra l'Ajuntament de Begues sobre informació referent a la titularitat d'un camí i al seu asfaltat.
El mateix ponent de la Proposta exposa les darreres modificacions introduïdes al text.
Projecte de Conveni Marc multilateral de col·laboració entre els òrgans de garantia de transparència i accés a la informació i la Fundació Democràcia i Govern Local
La presidenta de la Comissió, la senyora Elisabet Samarra, exposa el contingut del conveni marc multilateral de col·laboració entre els diferents òrgans de garantia en matèria de transparència i accés a la informació pública i la Fundació Democràcia i Govern Local, principalment en l'àmbit de la promoció i la realització d'accions de divulgació i de formació en aquest àmbit, a fi d'impulsar el coneixement i la interpretació de les obligacions que corresponen als obligats de conformitat amb la legislació de transparència.